**117/2020. (VI.23.) VISB sz. határozat**

1. A Városstratégiai, Idegenforgalmi és Sport Bizottság az önkormányzat 2020. évi költségvetéséről szóló 4/2020. (III.5.) önkormányzati rendelet 11. § (5) bekezdés a) és d) pontjaiban kapott felhatalmazás alapján az „Óvoda intézményi karbantartás” és az „Intézményi felújítások” 2020. évi költségvetésben biztosított előirányzatának felhasználására vonatkozó előterjesztést megtárgyalta és a felújításhoz, karbantartáshoz szükséges előirányzat biztosítását az alábbiak szerint támogatja:

**„Intézményi felújítások” előirányzat terhére**

Pálos Károly Szociális Szolgáltató Központ és Gyermekjóléti Szolgálat kérelme alapján a **Barátság utcai Idősek klubja** (9700 Szombathely, Barátság u. 23.) felújítási munkálataira – csapadékvíz elvezető rendszer cseréje, bontás, vakolás, festés - összesen **bruttó 311.658,- Ft-ot** biztosít.

**„Óvoda intézményi karbantartás” előirányzat terhére**

**A Szombathelyi Aréna Óvoda** (9700 Szombathely, Aréna utca 8/B.) vakolatjavítási munkálataira – laza vakolat leverése, acélhuzal háló felszerelése, szárazvakolat készítése, festés, elektromos szerelvények le és felszerelése - összesen **bruttó 4.783.314,- Ft-ot** biztosít.

**Felelős**: Dr. Nemény András polgármester

 Dr. Horváth Attila alpolgármester

 Tóth Kálmán, a Városstratégiai, Idegenforgalmi és Sport Bizottság elnöke

 Dr. Károlyi Ákos jegyző

 (a végrehajtásért:

 Kalmár Ervin, a Városüzemeltetési és Városfejlesztési Osztály vezetője,

 Stéger Gábor, a Közgazdasági és Adó Osztály vezetője)

**Határidő**: a költségvetési rendelet soron következő módosítása